stanford-oval/wikipedia huggingface dataset:
Soutu kesäolympialaisissa 1952 – miesten perämiehellinen kaksikko
Loppukilpailu

| Sija | Maa | Miehistö | Aika |
| --- | --- | --- | --- |
| 1 |  Ranska | Raymond Salles Gaston Mercier Bernard Malivoire | 8.28,6 |
| 2 |  Saksa | Heinz Manchen Helmut Heinhold Helmut Noll | 8.32,1 |
| 3 |  Tanska | Svend Petersen Poul Svendsen Jørgen Frantzen | 8.34,9 |
| 4 |  Italia | Giuseppe Ramani Aldo Tarlao Luciano Marion | 8.38,4 |
| 5 |  Suomi | Veijo Mikkolainen Toimi Pitkänen Erkki Lyijynen | 8.40,8 |
Soimalampi (Joutsa)

| Soimalampi |
| --- | --- |
 Näkymä itärannalta.
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°56′33″N, 26°00′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ristiselän alue (14.23)
Tulo-ojat:  ei tulo-ojia
Laskuoja:  oja suohon 
Järvinumero:  14.237.1.010
Mittaustietoja
Pinnankorkeus:  136,2 m  
Pituus:  200 m  
Leveys:  150 m  
Rantaviiva:  0,59 km  
Pinta-ala:  2,06 ha  
Saaria:  ei saaria 
 fiSoimalampi 
Soimalampi  on Keski-Suomessa Joutsassa Humalapohjan lähellä sijaitseva lampi.
Maantietoa

Lammen pinta-ala on 2,1 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 600 metriä. Järvi on asumaton.
Leivonmäen kansallispuisto

Järven Lammen rannat ja vesialue kuuluu Metsähallituksen hallinnoimaan Leivonmäen kansallispuistoon. Sen ohi kulkee patikkareitti ja rannassa sijaitsee laavu.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Haapajoen valuma-alueeseen (14.237) se kuuluu. Lammen vedenpinnan korkeus on 136,2 metriä mpy. Sen laskuoja on kaivettu oja, joka päättyy läheiselle suolle.
Aiheesta muualla

Päiväretki: Soimalammen laavu, Leivonmäen kansallispuisto, 2019
(14.2)
Sotapsykoosi

Sotapsykoosi on sodan kielteisistä psykologisista vaikutuksista käytetty nimitys. Sotapsykoosilla voidaan viitata kirjaimellisesti taistelutilanteen aiheuttaman äärimmäisen stressin ja pelon laukaisemaan psykoosiin tai kuvaannollisesti ”sodan tai sen uhan joukossa aiheuttamaan hyvin kiihottuneeseen mielialaan” eli sotahysteriaan.
Kyseessä ei ole kliininen mielenterveyden häiriö, eikä sotapsykoosia tai vastaavaa tilaa mainita erikseen ICD-10-tautiluokituksessa, joskin se huomioi ”onnettomuuden, sodan tai muut vihollisuudet” eräänä mielenterveysongelmien tai mielenterveyspalvelujen tarpeen mahdollisena aiheuttajana (Z65.5).
Toisessa maailmansodassa psykiatriseen hoitoon siirretyillä suomalaissotilailla oli usein synnynnäisen kehitysvamman, perinnöllisten mielisairauksien tai kurjien kasvuolojen aiheuttamaa alttiutta. Huomattava osa potilaista olikin oireillut psyykkisesti jo ennen sotaa. Löyhemmässä merkityksessä ”sotapsykoosilla” on kuvattu esimerkiksi talvisodan alussa esiintynyttä lyhyttä piikkiä itsemurhatilastoissa. Sen uhreiksi joutui joulukuussa 1939 sekä sotilaita että siviilejä, joista suurin osa oli miehiä. Tilanteen normalisoiduttua itsemurhaluvut laskivat, eikä vastaavaa koettu myöhempinä sotavuosina.
Huhtikuussa 2022 Erkki Tuomioja arvioi yhdysvaltalaiselle radiokanava NPR:lle antamassaan haastattelussa, että Suomessa tuolloista Nato-keskustelua hallitsi median ruokkima pelko, ja että ”media on tavallaan sotapsykoosissa”. Tällä Tuomioja tarkoitti pelkoa siitä, että Suomi saattaisi hetkenä minä hyvänsä joutua Venäjän hyökkäyksen kohteeksi, mikä hänen mukaansa oli epärealistinen käsitys. Tuomiojan toteamus herätti paheksuntaa ja häntä jopa vaadittiin eroamaan ulkoasiainvaliokunnan varapuheenjohtajan tehtävästä. Helsingin Sanomien pääkirjoituksessa arvioitiin, ettei poliitikkojen ole viisasta käyttää psykiatrista terminologiaa vaan tämä tulisi jättää mielenterveyden ammattilaisille.
Kirjallisuutta

Kivimäki, Ville: Murtuneet mielet: Taistelu suomalaissotilaiden hermoista 1939-1945. Helsinki, WSOY, 2013.
Tepora, Tuomas: Sodan henki. Kaunis ja ruma talvisota, WSOY, 2015.
Storlandet (täsmennyssivu)

Storlandet on usean saaren nimi. Niistä muutamia:
Storlandet, Hiittinen, Kemiönsaari
Storlandet, Luoto
Storlandet, Brändö
Berghamn eli Storlandet, Houtskari, Parainen
Iso-Nauvo (ruots. Storlandet), Nauvo, Parainen
Träskön eli Storlandet, Kirkkonummi
Jungfruskärin pääsaari, Houtskari, Parainen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Storlandet”, voi hakea sivunnimihaulla, laajalla sivunnimihaulla tai tekstihaulla.
Storlandet (Hiittinen)

| Storlandet> Maantiede |
| --- | --- |
Saariryhmä:  Turunmaan saaristo
Merialue:  Itämeri
Pinta-ala:  1,36 km²
Valtio
Valtio:  Suomi
Maakunta:  Varsinais-Suomi
Kunta:  Kemiönsaari
Väestö
Väkiluku:  4
Infobox OKNimi-testi OK: 
Storlandet on saari Kemiönsaaren kunnassa. Se kuuluu Hiittisten saaristoon ja oli aiemmin osa Hiittisten ja myöhemmin Dragsfjärdin kuntaa. Storlandet sijaitsee Kasnäsin itäpuolella ja kuuluu Kasnäsin kylään. 136 hehtaarin kokoisella saarella asuu vakituisesti neljä ihmistä. Vapaa-ajan asuntoja saarella on 29.
Storlandet on pohjois-etelä-suunnassa noin kolme kilometriä pitkä ja leveimmillään noin kilometrin levyinen. Saarella on kaksi kluuvijärveä, Storträsket pohjoisosassa ja Lillträsket keskiosassa. Saaren keskiosassa on myös kuivattu suoalue Storkärret. Vakituinen asutus sijaitsee keskiosan länsirannalla. Saaren länsipuolella avautuu Österfjärden, joka erottaa Storlandetin Kaxskälan saaresta. Muilta sivuilta Storlandetia ympäröi tiheä saaristo.
Slave (joki)

| Slave |
| --- | --- |

Alkulähde:  Peace–Athabascan delta  58°59′52.55″N, 111°24′32.62″W
Laskupaikka:  Iso Orjajärvi  61°16′48.68″N, 113°35′16.73″W
Maat:   Kanada
Pituus:  415 km
Valuma-alue:  616 400 km²

Slave on joki Kanadan länsiosassa. Joen alkulähde on Peace–Athabascan delta, joka sijaitsee Albertan provinssissa. Joki laskee Iso Orjajärveen Luoteisterritorioissa. Sen pituus on 415 km.
Albertan hallitus on harkinnut padon ja vesivoimalan rakentamista Pelicanin koskeen lähelle Fort Smithiä. Niillä olisi kuitenkin haitallisia vaikutuksia alueen linnustoon.
Aiheesta muualla

Kuvia tai muita tiedostoja aiheesta Slave (joki) Wikimedia Commonsissa
Steven M. Goodman

Steven Michael Goodman (s. 3. elokuuta 1957) on yhdysvaltalainen eläintieteilijä, joka on erikoistunut lintuihin.
Goodman on oppiarvoltaan biologian kandidaatti (1977). Hän työskentelee tutkijana ja suojelubiologina Chicagon Field Museum of Natural Historyssa. Hän on tutkinut varsinkin Madagaskarin ja Tansanian eläimistöä.
Goodman on ollut kuvailemassa tieteelle uusina lintulajeina isotiaisvangan (Calicalicus rufocarpalis) ja madagaskarinpikkukertun (Cryptosylvicola randrianasoloi).
Teoksia

Goodman, S.M. & Benstead, J.P. (toim.) 2003: The Natural History of Madagascar. Chicago. The University of Chicago Press.
Strongylí (Nísyros)

Strongylín saari.
| --- | --- |
Sijainti:  36°40′51″N, 27°10′48″E, Nísyros Kos, Etelä-Egean saaret Kreikka
Saariryhmä:  Dodekanesia
Korkein kohta:  125 m
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Strongylí (kreik. Στρογγυλή) tai Strongýli (Στρογγύλη) on pieni Kreikan saari, joka kuuluu Dodekanesian saariryhmään ja sijaitsee Egeanmeren kaakkoisosassa Nísyroksen saaren pohjoispuolella ja Gyalín itäpuolella. Saari asumaton (2011). Hallinnollisesti Strongylí kuuluu Nísyroksen kuntaan, Kosin alueyksikköön ja Etelä-Egean saarten alueeseen.
Strongylín saari ilmasta nähtynä.
Aiheesta muualla

Kuvia tai muita tiedostoja aiheesta Strongylí Wikimedia Commonsissa
Dodekanesia
| --- | --- |
Pääsaaret:   Astypálaia  Kálymnos  Kárpathos  Kásos  Kastelórizo (Megísti)  Kos  Léros  Nísyros  Pátmos  Ródos  Sými  Tílos 
Muut suuremmat saaret:   Agathonísi  Alimiá  Arkoí  Farmakonísi  Gyalí  Kínaros  Lévitha  Leipsoí  Nímos  Psérimos  Saría  Télendos 
Pienet saaret:   Ágios Antónios  Agía Kyriakí, Astypálaia  Agía Kyriakí, Léros  Agía Thékla  Ágios Geórgios, Megísti  Ágios Geórgios, Pátmos  Ágios Theódoros  Antítilos  Ánydro  Archángelos  Arefoúsa  Argeloússa  Armáthia  Aspronísia Makrý Aspronísi  Megálo Aspronísi  Mikró Aspronísi  Astakidonísia (Astakída)  Aváptistos  Avgó  Balámou  Chálavra Káppari  Makronísi  Piáto  Piláfi  Psómos  Stavrí  Chamilí  Chiliomódi  Chondró  Chondrós  Diakóftis  Diavátes Karavalonísi  Megalonísi  Divoúnia  Faradonísia  Fokionísia  Frágkos  Gáidaros Livadeión  Gáidaros Megálou Chorioú  Gialesíno  Gláros, Agathonísi  Gláros, Léros  Glynó  Ímia  Kalapódia  Kalavrós  Kalólimnos  Kalóvolos  Kandelioússa  Karofýlla  Kentronísi  Kómaros  Kouloúndros  Kouloúra  Kounéli  Kounoúpoi  Koúrika  Koutsomýti  Líra  Lítra  Makronísi, Kásos  Makronísi, Pátmos  Makrý  Manóli  Márathos  Marmarás  Mávra  Megálo Livádi  Mikrí Kouloúra  Mikró Sofráno  Moíra  Nerá, Agathonísi  Nerá, Kálymnos  Nisáki  Ofidoússa  Oxiá  Pacheiá  Palaiókastro  Páploma  Patelída  Pergoússa  Petrokáravo  Piganoússa  Pláka, Kásos  Pláka, Léros  Pláti, Kálymnos  Pláti, Kásos  Pláti, Sými  Pontikonísia Megálos Pontikós  Mikrós Pontikós  Pontikoúsa  Porionísi  Prasonísi, Pátmos  Prasonísi, Ródos  Psathonísi, Agathonísi  Psathonísi, Pátmos  Ro  Saráki  Sesklí  Skláves  Smyneronísi  Sochás  Sókastro  Spoláto  Strongylí, Agathonísi  Strongýli, Chálki  Strongýli, Kásos  Strongylí, Léros  Strongylí, Megísti  Strongylí, Nísyros  Strongyló  Sýrna  Tragonísi  Tragoúsa  Tría Nisiá Mesonísi  Plakída  Stefánia  Troumpéto  Trypití  Tsoúka  Tsoukáki  Velóna  Zaforás
Storm (Victor Cronen kappale)

|  Storm |
| --- | --- |
 Victor Crone esittämässä kappaletta ensimmäisen semifinaalin kenraaliharjoituksessa.
Kappaleen tiedot
Esittäjä(t):  Victor Crone
Levy-yhtiö:  Star Management
Kesto:  3:05
Tyylilaji:  pop
Julkaistu:  21. joulukuuta 2018
Säveltäjä(t):  Stig Rästa Vallo Kikas Victor Crone Sebastian Lestapier
Sanoittaja(t):  Stig Rästa Victor Crone Fred Krieger
Euroviisutiedot
Vuosi:  2019
Maa:  Viro
Kieli:  englanti
Sijoitus:  20.
Pisteet:  76
Sijoitus semifinaalissa:  4.
Pisteet semifinaalissa:  198
Video:  videolinkki
Storm on ruotsalaisen laulajan Victor Cronen esittämä kappale, jolla hän edusti Viroa vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 76 pistettä ja saavutti sijan 20.
Storm (SuRien kappale)

|  Storm |
| --- | --- |

Kappaleen tiedot
Esittäjä(t):  SuRie
Kesto:  3:01
Tyylilaji:  pop
Julkaistu:  24. tammikuuta 2018
Säveltäjä(t):  Nicole Blair Gil Lewis Sean Hargreaves
Sanoittaja(t):  Nicole Blair Gil Lewis Sean Hargreaves
Tuottaja(t):  Nicole Blair Gil Lewis Sean Hargreaves
Euroviisutiedot
Vuosi:  2018
Maa:  Iso-Britannia
Kieli:  englanti
Sijoitus:  24.
Pisteet:  48
Video:  videolinkki
Storm on brittiläisen laulajan SuRien esittämä kappale, jolla hän edusti Isoa-Britanniaa vuoden 2018 Eurovision laulukilpailussa.
Kappale kilpaili Euroviisujen finaalissa, jossa se sai 48 pistettä ja saavutti sijan 24.
SuRie esittämässä kappalettaan Euroviisujen harjoituksissa.
Steven MacLean

| Steven MacLean |
| --- | --- |

Henkilötiedot
Ura
Lennot

:  STS-52
 
:  STS-115
 
Steven MacLean (s. 4. joulukuuta 1954) on entinen kanadalainen astronautti ja Kanadan avaruusjärjestön johtaja 2. syyskuuta 2008 alkaen.
MacLean syntyi Ottawassa. Hän on naimisissa Nadine Wielgopolskin kanssa, ja perheessä on kolme lasta. Hän suoritti fysiikassa kandidaattitutkinnon vuonna 1977 ja väitteli vuonna 1983 laser- ja optiikka-alalta. Hän työskenteli vuodet 1974–1976 York Universityn urheilun ja viestinnän johtotehtävissä. Vuodet 1976–1977 hän oli Kanadan olympiavalmennettavien joukossa (Canadian National gymnastics team).
Joulukuussa 1983 MacLean valittiin kuuden kanadalaisen astronauttioppilaan joukkoon, ja hänen koulutuksensa alkoi helmikuussa 1984.
Hän lensi sukkulan STS-52 kyydissä 22. lokakuuta – 1. marraskuuta 1992. Hän toimi erilaisissa tehtävissä, jotka liittyivät sukkulassa ja ISS-avaruusasemalla käytettävään Canadarm-nosturiin. Vuonna 1994 MacLean alkoi johtaa Kanadan astronauttiohjelmaa. Hän sai lisäkoulutusta astronauttitehtäviin NASAssa ja lensi STS-115-sukkulalennolla 9. syyskuuta – 21. syyskuuta 2006. Hän käytti tuolla lennolla ensimmäisenä kanadalaisena ISS:n Canadarm2-robottikäsivartta.
Aiheesta muualla

Canadian Space Agency President's biography (Arkistoitu – Internet Archive)
NASA astronaut biography
Spacefacts biography of Steven MacLean
Lentoa STS-115 edeltävä haastattelu (Arkistoitu – Internet Archive) (19.7.2006) (englanniksi)
IAF:n sivustolla esitetty elämäkerta[vanhentunut linkki]
Slaves to Armok II: Dwarf Fortress

| Slaves to Armok II: Dwarf Fortress |
| --- | --- |


Kehittäjä:  Tarn Adams
Julkaisija:  Bay 12 Games
Jakelija:  Itch.io ja Steam
Suunnittelija:  Tarn Adams Zach Adams
Pelimoottori:  Curses / OpenGL / SDL / FMOD
Julkaistu:  8. elokuuta 2006
Lajityyppi:  kaupunginrakennuspeli, roguelike
Pelimuoto:  yksinpeli
Alusta:  Microsoft Windows, OS X, Linux
Lisenssi:  Ilmaisohjelma
Jakelumuoto:  lataus
Lisää peliartikkeleitaVideopelien teemasivulla
Infobox OK    : 
Slaves to Armok II: Dwarf Fortress, lyhyesti Dwarf Fortress, on fantasiamaailmaan sijoittuva ilmainen videopeli GNU/Linux, OS X ja Microsoft Windows -käyttöjärjestelmille. Peliä kehittää lahjoitusrahoitteisesti Tarn Adamsin Bay 12 Games. Pelissä on neljä pelimuotoa, joista tärkeimmät ovat hiekkalaatikkomainen kaupunginrakennus ja seikkailu.
Peli

Pelissä on neljä muotoa: Adventurer, jossa pelaaja seikkailee roolipelihahmollaan; Dwarf Fortress, jossa pelaaja rakentaa linnoitusta ja yhteisöä sen sisälle yrittäen selvitä ympäristön haasteista ja kilpailevien yhteisöjen hyökkäyksistä; Arena, jossa pelaaja voi pelialueella vapaasti lisätä hirviöitä, vettä ja laavaa, seikkailla areenalla jne.; sekä Legends, joka ei varsinaisesti ole pelimuoto vaan siinä voi lukea pelimaailmansa tapahtumista ja historiasta; tänne tallentuu kaikki tapahtumat omista linnoituksista (valitsemassaan maailmassa) sekä maailmalle luotu valmis historia.
Dwarf Fortressissa ei ole voittoehtoa: pelin tarkoituksena on sekä rakennus- että seikkailumoodeissa selvitä mahdollisimman pitkään. Rakennusmoodissa pelaaja häviää, jos ja kun yhdyskunnassa ei ole enää yhtään elävää kääpiöhahmoa. Ensimmäisen pitkään selvinneen yhdyskunnan rakentamisen jälkeen pelaajat voivat hakea uusia haasteita itse asetettujen rajoitteiden muodossa esimerkiksi asettautumalla haastavaan maastoon, jossa on vähän puuta, vettä tai ruokaa.
Dwarf Fortressin tärkeä erityispiirre on pikkutarkka simulaatio: peli pitää lukua muun muassa jokaisen hahmon, eläimen ja hirviön elinaikanaan tekemistä tapoista ja saamista vammoista yksittäisten ruumiinosien tarkkuudella, jokaisen hahmon luonteenpiirteistä ja muista henkilökohtaisista ominaisuuksista (jotka vaikuttavat esimerkiksi siihen, kuinka halukkaasti ja tehokkaasti ne suorittavat tiettyjä tehtäviä), jokaisen hahmon mielialasta ja niihin vaikuttavista tapahtumista (esimerkiksi onko kääpiöllä oma makuuhuone ja kuinka hyvälaatuinen se on), pelaajan luoman yhdyskunnan haluttavuudesta siirtolaisille ja hahmojen välisistä suhteista. Yksityiskohtainen mielialasimulaatio on syynä ”raivospiraalina” (tantrum spiral) tunnettuun tapaan hävitä peli: kääpiöyhteisön yleisen mielialan ollessa tarpeeksi matalalla jokin sattumus saattaa yksittäisen kääpiön väkivaltaiseen raivokohtaukseen, mistä seurauksena loukkaantuneet, tappelua seuranneet, tai läheisiään menettäneet kääpiöt järkyttyvät ja saavat puolestaan raivokohtauksen.
Pelin rodut sisältävät maaperään kaivautuvat kääpiöt ja maahiset, taloja ja linnoituksia rakentavat ihmiset, sekä metsässä asusuvat haltiat. Lisäksi ei-pelattavia rotuja on kymmenittäin. Sekä kesy- että villieläimiä on myös runsaasti.
Tekniset erikoispiirteet

Dwarf Fortress on teknisiltä ominaisuuksiltaan erikoislaatuinen ja hyvin kehittynyt peli. Käyttöliittymältään se on merkkipohjainen, Nethackin vanhemman version kaltainen. Merkit ovat loogisia kuten: c = kissa (cat), d = koira (dog) Myös pelitekniikassa on videopeleille harvinaisia ominaisuuksia, kuten eläinten teurastaminen, maailmaa mahdollisimman tarkkaan mallintavat aineiden tiheydet ja jäätyneen vesipullon lämmittäminen, jotta veden voi juoda. New York Timesin mukaan Dwarf Fortress on luultavasti kaikkien aikojen monimutkaisin tietokonepeli.
Fanit ovat myös tehneet ns. "aloituspakkauksia", jotka sisältävät Dwarf Fortress pelin ja sen pelaamista helpottavia ominaisuuksia, kuten erilaisia ohjelmia jotka helpottavat pelin pelaamista ja graafisen käyttöliittymän jolla voi säätää Dwarf Fortressin asetuksia. Aloituspakkaukset yleensä sisältävät myös epäviralliset grafiikat, jotka korvaavat Dwarf Fortressin vakiot tekstipohjaiset grafiikat. Esimerkki tällaisesta aloituspakkauksesta on Microsoft Windowsille suunniteltu PeridexisErrant's DF Starter Pack ja GNU/Linux käyttöjärjestelmälle suunniteltu LinuxDwarfPack .
Tekniset erikoispiirteet > Ympäristön simulaatio

Pelimaailma on fysikaalisesti hyvin realistinen fraktaaligeneroitu kolmiulotteinen ympäristö, jossa kaasut, vesi ja laava virtaavat, kerääntyvät ja patoutuvat realistisesti, ja maailmaan on mahdollista rakentaa hyvinkin isokokoisia toimivia mekaanisia laitteita, kuten suositussa Little Big Planet -pelissä. Jopa maa-ainekset kuten hiekka, kivi ja savi on simuloitu realistisestiselvennä.
Kallioon voi kaivautua , mutta erilaiset maakerrokset voivat olla vaarallisia
Kerrokset:
pinta (normaaleja eläimiä)
luolia (epätavallisia eläimiä)
vaippa, jossa on puolisulaa kiveä
alinen maailma (demoneja).
Fantasiapelille ominaisesti pelimaailmasta voi löytää valtavia ja vaarallisia otusten täyttämiä maanalaisia luolia, olemattomia kiviä ja muuta sellaista. Myös rakennusten mallinnus on kehittynyttä, ja esimerkiksi taistelun voi voittaa kaatamalla vihollisen armeijan niskaan rakennuksen tai laavaa. Jotkut pelaajat ovat jopa tehneet puolustustarkoituksia ajatellen linnansa tulivuoreen. Tulivuoret eivät purkaudu (vielä), joten niissäkin voi asua.
Tekniset erikoispiirteet > Tekoäly

Pelihahmojen keinoälyn käytösmallit ovat samaten epätavallisen kehittyneitä. Linnakkeen asukkaat saattavat omien lähtökohtiensa mukaisesti iloita, murjottaa, raivostua (johtaa usein muutamaan menehtyneeseen kääpiöön sekä rikkinäisiin huonekaluihin), alkoholisoitua, adoptoida lemmikkejä tai jopa rakastua toisiinsa ja lisääntyä, ja jälkeläiset kehittyä realistiseen tapaan. Hahmojen sosiaalinen käytös ja suhteet ovat mallinnettu tavalla, jolle on vaikea löytää vastinetta mistään muusta tietokonepelistä. Kaikkien muiden eliöiden tekoäly on kuitenkin kehittymätöntä.
Tekniset erikoispiirteet > Sosiaalinen käytös mallinnettu

Pelihahmojen sosiaalinen yhteisö on myös mallinnettu epätavallisen tarkkaan. Perusresurssien kuten ruoan ja veden (joita ei tarvitse jos peliä muokkaa) lisäksi yhteisö tarvitsee oikeanlaiset puitteet virkistäytymisalueineen. Yhteisön kehittymisen kannalta olennaista pelissä on tiettyjen roolien täyttäminen, kuten vartijat ja kuvernööri.
Tekniset erikoispiirteet > Kehittynyt taistelumallinnus

Pelinsisäinen taistelumallinnus on saanut myös kiitosta. Jokaisella hahmolla (ja hirviöllä) on lueteltuna kaikki raajat ja sisäelimet joihin voi taistelussa tai ”onnettomuuksissa” tulla eritasoisia vaurioita. Tähdätyt iskut ovat myös mahdollisia.
Erilaisilla aseilla ja haarniskoilla on suuri merkitys taistelun kulkuun. Esimerkiksi keihäsmiehillä on suurin todennäköisyys vahingoittaa sisäelimiä, kun taas nuijamiehet ovat tehokkaita raajojen murtamiseen ja saattavat joskus jopa osuessaan heittää vastustajan muutamia ruutuja kauemmas. Teräaseet voivat jumittua niin omiin kuin vastustajankin hahmoihin. Painijoiksi harjoitelleet sotilaat voivat taistellessaan tarttua näihin aseisiin/nuoliin ja repiä niitä aiheuttaen näin lisää vahinkoa. Painija voi myös viskoa, väännellä, repiä ja raapia vihollistaan. Painijat voivat myös murtaa luita tai tehdä tähdätyn iskun. Tähdättyjen iskujen voimaa ja tyyliä voi myös säätää erikseen jos halutaan tehdä esimerkiksi raskas tai nopea isku.
Peli pitää lukua jokaisen hahmon jokaisen ruumiinosan saamista vammoista ja niiden parantumisesta. Hahmo voi esimerkiksi menehtyä taistelusta saamansa haavan tulehtumisen edettyä viikkojen tai kuukausien aikana sepsikseen.
Tekniset erikoispiirteet > Adventurer mode

Pelatessa seikkailu pelimuodossa luodaan hahmo, jota pelaaja ohjaa itse. Pelimuoto mahdollistaa liikkumisen kiipeilemällä, hyppimällä ja/tai hiippailemalla. Hahmon liikkumisnopeutta voidaan säätää juoksusta hiipimiseen ja sama pätee kiipeilemiseen ja uimiseen. Pelaaja voi tehdä mitä haluaa, kuten vaikka ottaa tavoitteeksi tappaa kaiken elävän pelimaailmassa tai sitten vain kiipeillä puissa ja olla välittämättä muista olioista. Pelaaja voi myös ottaa haltuunsa alueita ja muun muassa joutua ryöstetyksi kadulla, pelaaja pystyy tosin myös itse ryöstämään muita pelihahmoja.
Vastaanotto

Dwarf Fortress on saanut julkisuutta New York Timesin artikkelissa, Gamasutra-pelinkehittäjäjulkaisun haastattelussa, Eurogamer -lehden artikkelissa, PC Gamer UK -lehden joulukuun 2006 -numeron arvostelussa, The Escapist -peliteollisuusjulkaisun haastattelussa  ja se on valittu vuoden 2007 Roguelike -peliksi ASCII Dreams -yhteisön äänestyksessä. Lisäksi Dwarf Fortress pelille on kehittynyt laajaselvennä kulttikannattajajoukkokenen mukaan?.
Stélla Chaskíl

Stélla Chaskíl (kreik. Στέλλα Χασκίλ, syntyjään Stéla Gechaskél, Στέλα Γεχασκέλ, nimi usein muodossa Stella Haskil, 1918 – 27. helmikuuta 1954) oli kreikkalainen rebetiko-musiikkia esittänyt laulaja. Hän syntyi Thessalonikissa ja oli juutalaista alkuperää.
Chaskíl aloitti levytysuransa toisen maailmansodan jälkeen ja esiintyi muiden muassa Márkos Vamvakáriksen, Apóstolos Chatzichrístoksen ja Stellákis Perpiniádiksen kanssa. Hän kuoli Ateenassa vuonna 1954.
Stephen Ireland

| 0 | 1 | 2 |
| --- | --- | --- |

Henkilötiedot
Koko nimi: Stephen Ireland
Syntymäaika: 22. elokuuta 1986 (ikä 38)
Syntymäpaikka:  Cobh, Irlanti
Pelipaikka: keskikenttäpelaaja/hyökkääjä
Seura
Seura: Stoke
Pelinumero: 7
Junioriseurat
: Manchester City
Seurat
| Vuodet | Seura | O (M) |
| 2005–2010 2010–2014 2011 2013–2014 2014– | Manchester City  Aston Villa →Newcastle →Stoke City Stoke | 138 (16) 47 (1) 2 (0) 13 (2) 31 (0) |
Maajoukkue
| 2006– | Irlanti | 6 (4) |
 Seurajoukkueuran tilastot kattavat vain kansalliset sarjat, päivitetty 15. elokuuta 2015.  Maajoukkueuran tilastot päivitetty 15. elokuuta 2015.
Stephen Ireland (s. 22. elokuuta 1986 Cobh, Irlanti) on irlantilainen jalkapalloilija, joka edustaa Englannin Valioliigassa pelaavaa Stoke Cityä. Hän on pelipaikaltaan keskikenttäpelaaja.
14-vuotiaana Manchester Cityyn liittynyt Ireland pelasi ensi kerran edustusjoukkueessa 18. syyskuuta 2005 ottelussa Bolton Wanderersia vastaan. Hänestä tuli nopeasti joukkueen yksi avainpelaajista. Hän pelasi Cityn edustusjoukkueessa viisi kautta. Kaudella 2008–2009 hän teki yhdeksän valioliigamaalia ja hänet valittiin Cityn kauden pelaajaksi.
Ireland siirtyi elokuussa 2010 Aston Villaan 9,7 miljoonan euron siirtosummalla. Tammikuussa 2011 hän siirtyi lainalle Newcastleen, mutta oli keväällä kolme kuukautta sivussa reisilihasvamman vuoksi. Useat muutkin loukkaantumiset ovat varjostaneet hänen uraansa vuodesta 2010 alkaen. Syyskuussa 2013 hän siirtyi lainasopimuksella Stoke Cityyn, ja siirto vakinaistettiin tammikuussa 2014.